PATVIRTINTA

Švenčionių rajono savivaldybės tarybos

2025 m. vasario 27 d. sprendimu Nr. T-18

**ASMENŲ PRIĖMIMO Į ŠVENČIONIŲ RAJONO SAVIVALDYBĖS**

**BENDROJO UGDYMO MOKYKLAS MOKYTIS PAGAL**

**PRIEŠMOKYKLINIO UGDYMO, BENDROJO UGDYMO PROGRAMAS, IKIMOKYKLINIO UGDYMO MOKYKLAS MOKYTIS PAGAL**

**PRIEŠMOKYKLINIO UGDYMO PROGRAMĄ**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Asmenų priėmimo į Švenčionių rajono savivaldybės bendrojo ugdymo mokyklas mokytis pagal priešmokyklinio ugdymo ir bendrojo ugdymo programas, ikimokyklinio ugdymo mokyklas mokytis pagal priešmokyklinio ugdymo programą tvarkos aprašas (toliau – Aprašas) reglamentuoja Švenčionių rajono savivaldybės bendrojo ugdymo ir ikimokyklinio ugdymo mokyklų (toliau kartu – Mokykla) paskirtį, programas, į kurias vykdomas asmenų priėmimas, priėmimo kriterijus, prašymų ir kitų dokumentų priėmimo vietą, pradžią, pabaigą, prašymų registravimo, asmenų priėmimo per mokslo metus tvarką, priimtų į mokyklą asmenų paskirstymo į klases subjektą, kuris nustato priimtų asmenų paskirstymo į klases tvarką ir kriterijus.

**II SKYRIUS**

**MOKYKLŲ PASKIRTYS**

2. Mokyklos:

2.1. Švenčionių r. Pabradės „Ryto“ gimnazija: pagrindinė paskirtis – gimnazijos tipo gimnazija visų amžiaus tarpsnių mokiniams, kitos paskirtys – ikimokyklinio ugdymo grupės įstaiga darželis, pagrindinės mokyklos tipo specialioji mokykla intelekto sutrikimą turintiems mokiniams;

2.2. Švenčionių r. Pabradės „Žeimenos“ gimnazija: pagrindinė paskirtis – gimnazijos tipo gimnazija visų amžiaus tarpsnių mokiniams, kita paskirtis – ikimokyklinio ugdymo grupės įstaiga darželis;

2.3. Švenčionių r. Švenčionėlių Karaliaus Mindaugo gimnazija: pagrindinė paskirtis – gimnazijos tipo gimnazija visų amžiaus tarpsnių mokiniams, kita paskirtis – pagrindinės mokyklos tipo specialioji mokykla intelekto sutrikimą turintiems mokiniams;

2.4. Švenčionių Zigmo Žemaičio gimnazija: pagrindinė paskirtis – gimnazijos tipo gimnazija visų amžiaus tarpsnių mokiniams, kitos paskirtys – ikimokyklinio ugdymo grupės įstaiga darželis, pradinės ir pagrindinės mokyklos tipo specialioji mokykla intelekto sutrikimą turintiems mokiniams.

2.5. Švenčionių lopšelis-darželis „Gandriukas“: pagrindinė paskirtis – ikimokyklinio ugdymo grupės įstaiga lopšelis-darželis;

2.6. Švenčionių r. Švenčionėlių lopšelis-darželis „Vyturėlis“: pagrindinė paskirtis – ikimokyklinio ugdymo grupės įstaiga lopšelis-darželis.

**III SKYRIUS**

**MOKYKLŲ PROGRAMOS, Į KURIAS VYKDOMAS**

**ASMENŲ PRIĖMIMAS**

3. Mokyklų programos, į kurias vykdomas asmenų priėmimas:

3.1. Švenčionių r. Pabradės „Ryto“ gimnazija: priešmokyklinio ugdymo programa, pradinio ugdymo programa, pradinio ugdymo individualizuota programa, pagrindinio ugdymo programa, pagrindinio ugdymo individualizuota programa, vidurinio ugdymo programa, socialinių įgūdžių ugdymo programa;

3.2. Švenčionių r. Pabradės „Žeimenos“ gimnazija: priešmokyklinio ugdymo programa, pradinio ugdymo programa, pradinio ugdymo individualizuota programa, pagrindinio ugdymo programa, pagrindinio ugdymo individualizuota programa, vidurinio ugdymo programa;

3.3. Švenčionių r. Švenčionėlių Karaliaus Mindaugo gimnazija: pradinio ugdymo programa, pradinio ugdymo individualizuota programa, pagrindinio ugdymo programa, pagrindinio ugdymo individualizuota programa, vidurinio ugdymo programa, socialinių įgūdžių ugdymo programa;

3.4. Švenčionių Zigmo Žemaičio gimnazija: priešmokyklinio ugdymo programa, pradinio ugdymo programa, pradinio ugdymo individualizuota programa, pagrindinio ugdymo programa, pagrindinio ugdymo individualizuota programa, vidurinio ugdymo programa, socialinių įgūdžių ugdymo programa;

3.5. Švenčionių lopšelis-darželis „Gandriukas“: priešmokyklinio ugdymo programa;

3.6. Švenčionių r. Švenčionėlių lopšelis-darželis „Vyturėlis“: priešmokyklinio ugdymo programa.

**IV SKYRIUS**

**MOKYKLOMS PRISKIRTOS TERITORIJOS**

4. Mokykloms priskirtos teritorijos:

4.1. Švenčionių r. Pabradės „Ryto“ gimnazija: rajono savivaldybės Pabradės ir Magūnų seniūnijos (priešmokyklinio, pradinio, pagrindinio ir vidurinio ugdymo programos lietuvių mokomąja kalba);

4.2. Švenčionių r. Pabradės „Žeimenos“ gimnazija: visos rajono savivaldybės (priešmokyklinio, pradinio, pagrindinio ir vidurinio ugdymo programos lenkų ir rusų mokomosiomis kalbomis);

4.3. Švenčionių r. Švenčionėlių Karaliaus Mindaugo gimnazija: rajono savivaldybės Kaltanėnų, Labanoro ir Švenčionėlių seniūnijos (pradinio, pagrindinio ir vidurinio ugdymo programos lietuvių mokomąja kalba);

4.4. Švenčionių Zigmo Žemaičio gimnazija: rajono savivaldybės Adutiškio, Cirkliškio, Sarių, Svirkų, Strūnaičio ir Švenčionių seniūnijos (priešmokyklinio, pradinio, pagrindinio ir vidurinio ugdymo programos lietuvių mokomąja kalba);

4.5. Švenčionių lopšelis-darželis „Gandriukas“: rajono savivaldybės Adutiškio, Cirkliškio, Sarių, Svirkų, Strūnaičio ir Švenčionių seniūnijos (ikimokyklinio ir priešmokyklinio ugdymo programos lietuvių mokomąja kalba);

4.6. Švenčionių r. Švenčionėlių lopšelis-darželis „Vyturėlis“: rajono savivaldybės Kaltanėnų, Labanoro ir Švenčionėlių seniūnijos (priešmokyklinio ugdymo programos lietuvių mokomąja kalba).

**V SKYRIUS**

**PRIĖMIMO Į MOKYKLAS KRITERIJAI**

5. Asmenys į Mokyklas priimami:

5.1. ugdytis pagal priešmokyklinio ugdymo bendrąją programą – vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, ir šiuo Aprašu;

5.2. mokytis pagal bendrojo ugdymo programas – vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir šiuo Aprašu;

5.3. ugdytis (mokytis) pavienio mokymosi forma ugdymosi šeimoje mokymo proceso organizavimo būdu pagal priešmokyklinio, pradinio, pagrindinio, vidurinio ugdymo bendrąsias programas – vadovaujantis Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“, ir šiuo Aprašu.

6. Priešmokyklinis ugdymas pradedamas teikti vaikui, kai tais kalendoriniais metais iki balandžio 30 dienos jam sueina 5 (penkeri) metai. Švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą, vaikui priešmokyklinis ugdymas gali būti pradedamas teikti, kai jam tais kalendoriniais metais 5 (penkeri) metai sueina iki rugsėjo 1 dienos. Priešmokyklinis ugdymas gali būti teikiamas vėliau tėvų (globėjų) sprendimu, bet ne vėliau negu vaikui tais kalendoriniais metais sueina 6 (šešeri) metai.

7. Pradėti mokytis pagal pradinio ugdymo programą priimamas vaikas, kuriam tais kalendoriniais metais sueina 7 (septyneri) metai. Pradinis ugdymas pradedamas vaikui teikti 1 (vienais) metais anksčiau, kai vaikas tėvų (globėjų) sprendimu buvo ugdomas pagal priešmokyklinio ugdymo programą metais anksčiau.

8. Priėmimo į Mokyklas mokytis pagal priešmokyklinio ugdymo, pradinio ugdymo ir pagrindinio ugdymo programas kriterijai:

8.1. asmenys, turintys sunkių judėjimo ir atramos funkcijos sutrikimų, ir vaikai, kurių bent vienas iš tėvų turi sunkių judėjimo ir atramos funkcijos sutrikimų, kai Mokykla, priskirta savivaldybės teritorijoje pagal deklaruotą gyvenamąją vietą, nėra pritaikyta judėjimo negalią turintiems asmenims, turi teisę pasirinkti bet kurią kitą savivaldybės bendrojo ugdymo Mokyklą, kuri atitinka jų fizinius poreikius, kartu su vaikais, gyvenančiais Mokyklai priskirtoje aptarnavimo teritorijoje, ir į ją patekti be eilės;

8.2. asmenys ir jų bent vienas iš tėvų (globėjų, rūpintojų), gyvenantys ir gyvenamąją vietą deklaravę Mokyklai priskirtoje aptarnavimo teritorijoje, globojamų ar įvaikintų vaikų globėjai, rūpintojai, gyvenamąją vietą deklaravę Mokyklai priskirtoje aptarnavimo teritorijoje. Iš šių asmenų, pageidaujančių mokytis Mokykloje, sudaromos eilės priešmokyklinės ugdymo grupės sraute, klasių srautuose, vadovaujantis šiais kriterijais (kriterijai išdėstyti pagal prioritetą):

8.2.1. įvaikinti vaikai, globotiniai, rūpintiniai (išskyrus atvejus, kai laikinoji globa nustatoma tėvų (globėjų, rūpintojų) prašymu);

8.2.2. asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;

8.2.3. asmenys, gyvenamąją vietą deklaravę savivaldybės suteiktame socialiniame būste;

8.2.4. asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi pagal pradinio ir (ar) pagrindinio ugdymo programą toje Mokykloje;

8.2.5. pedagoginių darbuotojų, dirbančių toje Mokykloje, vaikai;

8.2.6. pirmumo teise priimami darbuotojų, kurie patenka į savivaldybės tarybos sprendimu patvirtintą Trūkstamų specialistų pritraukimo į savivaldybės viešąsias ir biudžetines įstaigas programą, vaikai;

8.2.7. asmenys, ilgiausiai gyvenantys ir gyvenamąją vietą deklaravę Mokyklai priskirtoje aptarnavimo teritorijoje;

8.2.8. kai likusių mokymosi vietų yra mažiau nei asmenų, kurie ilgiausiai gyvena Mokyklai priskirtoje aptarnavimo teritorijoje su ta pačia registracijos Mokyklai priskirtoje aptarnavimo teritorijoje data, pirmumas suteikiamas asmenims, kurie gyvena arčiausiai Mokyklos einant pėsčiomis.

8.3. asmenys, dėl mokymosi vietų trūkumo savivaldybės bendrojo ugdymo mokykloje ir ikimokyklinio ugdymo mokykloje, kurios aptarnavimo teritorijoje gyvena, jų prašymu nukreipti į kitą artimiausią savivaldybės mokyklą, vykdančią tą pačią priešmokyklinio ugdymo, bendrojo ugdymo programą, turinčią laisvų mokymosi vietų, savivaldybės vykdomosios valdžios įgalioto darbuotojo į joje laisvas mokymosi vietas priimami pirmumo teise.

9. Į laisvas mokymosi vietas, likusias priėmus mokinius pagal Mokyklai priskirtą aptarnavimo teritoriją, į bendrąsias bendrojo ugdymo mokyklas ir ikimokyklinio ugdymo mokyklas mokytis pagal priešmokyklinio ugdymo, pradinio ugdymo ir pagrindinio ugdymo programas priimami asmenys, gyvenantys ir gyvenamąją vietą deklaravę Mokyklai priskirtoje aptarnavimo teritorijoje po nustatytos prašymų ir kitų dokumentų priėmimo pabaigos datos, ir asmenys, negyvenantys mokyklai priskirtoje aptarnavimo teritorijoje. Esant daugiau prašymų nei laisvų mokymosi vietų Mokykloje, eilė sudaroma pirmumą teikiant asmenims, kurie yra gyvenantys ir gyvenamąją vietą deklaravę savivaldybės teritorijoje ir sumuojant šio Aprašo 9.1–9.9 papunkčiuose išvardytus kriterijus, kurie yra lygiaverčiai:

9.1. vaikai, kuriuos augina vienas iš tėvų (globėjų, rūpintojų) (jeigu kitas yra miręs, teismo pripažintas dingusiu be žinios ar nežinia kur esančiu, teismo pripažintas neveiksniu arba teismo sprendimu apribotos tėvystės teisės);

9.2. vaikai su negalia bei vaikai, kurių vienas arba abu tėvai (globėjai, rūpintojai) yra asmenys su negalia;

9.3. dvynukai, trynukai ir kiti daugiavaisio gimimo asmenys (priimami kartu);

9.4. vaikai iš daugiavaikių šeimų;

9.5. asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi toje Mokykloje;

9.6. vaikai, kurie mokėsi, buvo ugdomi Mokykloje (buvo sudaryta mokymosi sutartis) ir pageidaujantys tęsti mokymąsi pagal aukštesnio lygmens programą toje pačioje Mokykloje;

9.7. užsienio valstybių diplomatinio korpuso darbuotojų, dirbančių Lietuvos Respublikoje esančiose diplomatinėse atstovybėse, Lietuvos Respublikos diplomatinio korpuso darbuotojų, sugrįžusių iš darbo užsienyje gyventi į Mokyklai priskirtą aptarnavimo teritoriją, ir Lietuvos Respublikos krašto apsaugos sistemos profesinės karo tarnybos karių, perkeltų gyventi į Mokyklai priskirtą aptarnavimo teritoriją, vaikai;

9.8. reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo pateikė visus reikiamus dokumentus, patvirtinančius, kad jie su savo vaikais buvo išvykę gyventi į užsienį (išsideklaravimo iš Lietuvos pažyma,vaiko mokymosi užsienyje pasiekimų pažyma) ir nuo grįžimo į Lietuvą nesimokė pagal jokią ugdymo programą Lietuvos Respublikos teritorijoje;

9.9. pedagoginių darbuotojų, dirbančių toje Mokykloje, vaikai;

9.10. kai likusių laisvų vietų yra mažiau nei asmenų, kurie turi vienodą kriterijų skaičių, pirmumas suteikiamas asmenims, kurie gyvena arčiausiai Mokyklos einant pėsčiomis.

10. Asmenys mokytis pagal vidurinio ugdymo programą renkasi iš savo deklaruotai gyvenamajai teritorijai priskirtos mokyklos ar kitos mokyklos, kurioje yra laisvų vietų. Į mokyklą pirmumo teise priimami asmenys:

10.1. pageidaujantys tęsti mokymąsi pagal vidurinio ugdymo programą, besimokantys Mokyklos II gimnazijos klasėje;

10.2. jei pageidaujančių mokytis yra daugiau nei laisvų mokymosi vietų, mokytis pirmiausia priimami asmenys, jei jie turėjo teisę šioje mokykloje mokytis pagal pagrindinio ugdymo programos antrąją dalį.

11. Asmenys iki 21 metų, kuriems pedagoginė psichologinė tarnyba (arba švietimo pagalbos tarnyba) dėl įgimtų ar įgytų intelekto sutrikimų yra nustačiusi didelius ir labai didelius specialiuosius ugdymosi poreikius, tėvų prašymu priimami į Mokyklų specialiąsias klases ir socialinių įgūdžių ugdymo programas vadovaujantis Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo, patvirtinto Lietuvos Respublikos švietimo, mokslo ir sporto ministro 2024 m. sausio 24 d. įsakymu Nr. V-78 „Dėl priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo patvirtinimo“, IV skyriuje nurodytais kriterijais.

**VI SKYRIUS**

**PRAŠYMŲ IR KITŲ DOKUMENTŲ PRIĖMIMO VIETA, REGISTRAVIMAS, PRAŠYMŲ PRIĖMIMO PRADŽIA IR PABAIGA, ASMENŲ PRIĖMIMO**

**PER MOKSLO METUS TVARKA**

12. Prašymų priėmimas į Mokyklas, įgyvendinančias priešmokyklinio ugdymo programas, organizuojamas nuo balandžio 1 d. iki rugpjūčio 20 d.

13. Ikimokyklinio ugdymo mokyklose prašymų priėmimas mokytis pagal priešmokyklinio ugdymo programą organizuojamas Mokykloje, jei asmenys baigė toje mokykloje ikimokyklinio ugdymo programą, nuo balandžio 1 d. iki rugpjūčio 20 d.

14. Prašymų priėmimas į Mokyklų priešmokyklinio ugdymo grupes ir pirmas klases organizuojamas centralizuotai Švenčionių rajono savivaldybės administracijoje. Prašymų priėmimas į Mokyklų priešmokyklinio ugdymo grupes ir pirmas klases organizuojamas dviem etapais:

14.1. I etapo trukmė – nuo balandžio 1 d. iki einamųjų metų birželio 30 d.;

14.2. II etapo trukmė – nuo liepos 1 d. iki einamųjų metų rugpjūčio 20 d.

15. Prašymų priėmimas mokytis pagal pagrindinio ir vidurinio ugdymo programas vykdomas Mokyklose nuo liepos 1 d. iki einamųjų metų rugpjūčio 20 d..

16. Per mokslo metus prašymų priėmimas į laisvas vietas bendrojo ugdymo klasėse, priešmokyklinio ugdymo grupėse vykdomas Mokyklose.

17. Prašymą už vaiką iki 14 metų teikia vienas iš tėvų (globėjų), vaikas nuo 14 iki 18 metų pateikia prašymą, turėdamas vieno iš tėvų (rūpintojų) rašytinį sutikimą.

18. Prašymų priėmimas į Mokyklų priešmokyklinio ugdymo grupes ir pirmas klases:

 18.1. prašymų į Mokyklų priešmokyklinio ugdymo grupes (išskyrus ikimokyklinio ugdymo mokyklas) ir pirmas klases vykdo Švenčionių rajono savivaldybės administracija, atsakinga užcentralizuotą prašymų priėmimą, duomenų tvarkymą, saugą ir užtikrinimą, kad duomenys būtų tikslūs ir teisingi;

 18.2. tėvai turi užpildyti nustatytos formos prašymą pagal Aprašo priedą. Prašyme nurodoma:

 18.2.1. vieno iš tėvų (globėjų) duomenys (vardas, pavardė, deklaruota gyvenamoji vieta ir jos deklaravimo data, elektroninio pašto adresas, telefono numeris);

 18.2.2. mokinio, ketinančio mokytis, vardas, pavardė, vaiko asmens kodas, pasirinktos mokyklos pavadinimas, klasė ar grupė, prioritetai (mokyklai priskirta aptarnavimo teritorija, informacija apie vaikus, dėl įgimtų ar įgytų sutrikimų, turinčius specialiuosius ugdymo poreikius ir kt.), prašymo padavimo data;

 18.2.3. specialieji ugdymosi poreikiai (dideli, labai dideli, negalios, sutrikimai, kompleksiniai sutrikimai, kalbėjimo sutrikimai ir kt.). Jei yra nustatyti specialieji ugdymosi poreikiai, pridėti gydytojo rekomendacijas, pažymų kopijas;

 18.2.4. duomenys apie priėmimo be eilės, pirmumo teisę suteikiančias priežastis (jei jų yra);

 18.3. prašymai pateikiami Švenčionių rajono savivaldybės administracijai elektroniniu paštu mokiniupriemimas@svencionys.lt arba užpildžius prašymą savivaldybėje Gyventojų aptarnavimo langelyje;

 18.4. Švenčionių rajono savivaldybės administracija, surinkusi leistiną mokinių skaičių klasių (grupių) srautuose, mokinių sąrašus ir prašymus perduoda mokykloms pagal aptarnavimo teritorijas;

 18.5. tėvams pateikus prašymą ir jeigu pagal teritoriją priskirtoje mokykloje nėra laisvų mokymosi vietų, siūloma rinktis mokyklas, kurios vykdo tą pačią ugdymo programą ir kuriose yra laisvų vietų.

 19. Prašymų priėmimas į Mokyklas mokytis pagal pagrindinio ir vidurinio ugdymo programas vykdomas Mokyklose. Mokinių priėmimą vykdo Mokyklos direktorius ir mokinių priėmimo komisija (toliau - Komisija). Mokyklos direktorius yra tiesiogiai atsakingas už mokinių priėmimą, klasių komplektavimą teisės aktų nustatyta tvarka, teisingos informacijos ir tikslių duomenų pateikimą.

 20. Mokyklos direktorius paskiria atsakingą asmenį priimti prašymams, sudaro Komisiją ir patvirtina Komisijos darbo reglamentą. Reglamente nurodoma Komisijos darbo vieta ir laikas, Komisijos narių atsakomybė, mokinių ir tėvų informavimo apie priėmimą tvarka, Komisijos posėdžių ir asmenų pateiktų dokumentų saugojimo vieta.

 21. Komisijos nariu negali būti Mokyklos direktorius ir asmenų prašymus registruojantis asmuo.

 22. Informaciją apie nustatytą maksimalų mokinių skaičių, apie priimtų mokinių skaičių, laisvų vietų skaičių mokyklos viešina savo interneto svetainėse.

 23. Asmuo, pageidaujantis pradėti mokytis pagal aukštesnio lygmens ugdymo programą, prie prašymo prideda įgyto išsilavinimo pažymėjimą; pageidaujantis tęsti mokymąsi - mokymosi pasiekimų pažymėjimą arba pažymą apie mokymosi pasiekimus mokykloje, kurioje asmuo mokėsi prieš tai. Mokinys, pageidaujantis pradėti mokytis pagal aukštesnio lygmens ugdymo programą toje pačioje mokykloje, Mokyklos direktoriui teikia tik prašymą (už vaiką iki 14 metų teikia tėvai (globėjai)), vaikas nuo 14 iki 18 metų – turintis tėvų (rūpintojų) raštišką sutikimą (mokymosi pasiekimų įteisinimo dokumento teikti nereikia).

 24. Aktualiems šiame Apraše nenumatytiems atvejams nagrinėti sudaroma Priėmimo į Švenčionių rajono savivaldybės mokyklas šiame Apraše nenumatytų atvejų darbo grupė iš rajono savivaldybės administracijos atstovų ir Mokyklų atstovų. Darbo grupės sudėtį ir jos darbo reglamentą tvirtina savivaldybės meras.

 25. Asmens priėmimas mokytis pagal priešmokyklinio, pradinio, pagrindinio ar vidurinio ugdymo programas įforminamas mokymo sutartimi.

 26. Mokymo sutartis su kiekvienu naujai atvykusiu mokiniu bei tos mokyklos mokiniu, pradedančiu mokytis pagal aukštesnio lygmens ugdymo programą, sudaroma jo mokymosi pagal tą ugdymo programą laikotarpiui.

 27. Mokymo sutartis registruojama Mokymo sutarčių registracijos žurnale. Vienas mokymo sutarties egzempliorius įteikiamas prašymą pateikusiam asmeniui, kitas egzempliorius lieka Mokykloje. Mokymo sutartis, mokinio ir (ar) jo tėvų (globėjų, rūpintojų) prašymai, pažymos apie mokymosi pasiekimus Mokykloje ir kita su mokinio ugdymu susijusi informacija kaupiama mokykloje. Mokiniui išvykus iš mokyklos, jo dokumentai lieka mokykloje. Pagal mokyklos, kurioje mokinys tęsia mokymąsi, prašymą pateikiamos prašomų su mokinio ugdymu susijusių dokumentų, esančių ankstesnėje mokykloje, kopijos.

 28. Sudarius mokymo sutartį, asmuo įregistruojamas mokinių registre, nurodoma pirmoji mokinio mokymosi diena. Iš mokinių registre sukauptų duomenų automatiniu būdu formuojamas, o pasibaigus mokslo metams, išspausdinamas ir sudaromas mokinių abėcėlinis žurnalas.

 29. Centralizuotai priimtų į Mokyklą vaikų paskirstymo į klases (grupes) tvarką ir kriterijus nustato Mokyklos direktorius iki rugpjūčio 31 d.

 30. Mokinių paskirstymas į klases (grupes) įforminamas Mokyklos direktoriaus įsakymu.

**VII SKYRIUS**

**BAIGIAMOSIOS NUOSTATOS**

31. Šio Aprašo įgyvendinimo stebėseną vykdo Švenčionių rajono savivaldybės administracijos Švietimo, kultūros ir sporto skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asmenų priėmimo į Švenčionių rajono bendrojo ugdymo mokyklas mokytis pagal priešmokyklinio ugdymo ir bendrojo ugdymo programas, ikimokyklinio ugdymo mokyklas mokytis pagal priešmokyklinio ugdymo programą tvarkos aprašo

priedas

..........................................................................

*Tėvo (globėjo, rūpintojo) vardas, pavardė*

*.........................................................................................................................*

*deklaruota gyvenamoji vieta ir deklaravimo data,*

*........................................................................................................................*

*Telefono Nr., el. pašto adresas*

Švenčionių rajono savivaldybės administracijai

**PRAŠYMAS**

**DĖL VAIKO PRIĖMIMO Į \_\_\_\_\_\_\_ KLASĘ (GRUPĘ)**

202 m. d.

Švenčionys

Prašau priimti ................................................................ vaiko asmens kodas ...................................

*(vaiko vardas, pavardė)*

į ................................................................................................................. ........... klasę (grupę).

*(švietimo įstaigos pavadinimas)*

**Asmenų, gyvenančių ir gyvenamąją vietą deklaravusių Mokyklai priskirtoje aptarnavimo teritorijoje**, priėmimo į bendrojo ugdymo ar ikimokyklinio ugdymo mokyklą kriterijai pagal Aprašo 8.2.1-8.2.7. papunkčiuose pateiktus prioritetus (pažymėkite, jei yra):

 įvaikinti vaikai, globotiniai, rūpintiniai (išskyrus atvejus, kai laikinoji globa nustatoma tėvų (globėjų, rūpintojų) prašymu);

 asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;

 asmenys, gyvenamąją vietą deklaravę savivaldybės suteiktame socialiniame būste;

 asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi pagal pradinio ir (ar) pagrindinio ugdymo programą toje Mokykloje;

 pedagoginių darbuotojų, dirbančių toje Mokykloje, vaikai;

pirmumo teise priimami darbuotojų, kurie patenka į savivaldybės tarybos sprendimu patvirtintą Trūkstamų specialistų pritraukimo į savivaldybės viešąsias ir biudžetines įstaigas programą, vaikai;

 asmenys, ilgiausiai gyvenantys ir gyvenamąją vietą deklaravę Mokyklai priskirtoje aptarnavimo teritorijoje.

**Asmenų, negyvenančių Mokyklai priskirtoje aptarnavimo teritorijoje,** pretenduojančių į laisvas mokymosi vietas, likusias priėmus mokinius pagal Mokyklai priskirtą aptarnavimo teritoriją, priėmimo prioritetas teikiamas susumuojant Aprašo 9.1-9.9 papunkčiuose nurodytus kriterijus (pažymėkite, jei yra):

 vaikai, kuriuos augina vienas iš tėvų (globėjų, rūpintojų) (jeigu kitas yra miręs, teismo pripažintas dingusiu be žinios ar nežinia kur esančiu, teismo pripažintas neveiksniu arba teismo sprendimu apribotos tėvystės teisės);

 vaikai su negalia bei vaikai, kurių vienas arba abu tėvai (globėjai, rūpintojai) yra asmenys su negalia;

 dvynukai, trynukai ir kiti daugiavaisio gimimo asmenys (priimami kartu);

 vaikai iš daugiavaikių šeimų;

 asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi toje Mokykloje;

 vaikai, kurie mokėsi, buvo ugdomi Mokykloje (buvo sudaryta mokymo sutartis) ir pageidaujantys tęsti mokymąsi pagal aukštesnio lygmens programą toje pačioje mokykloje;

 užsienio valstybių diplomatinio korpuso darbuotojų, dirbančių Lietuvos Respublikoje esančiose diplomatinėse atstovybėse, Lietuvos Respublikos diplomatinio korpuso darbuotojų, sugrįžusių iš darbo užsienyje gyventi į Mokyklai priskirtą aptarnavimo teritoriją, ir Lietuvos Respublikos krašto apsaugos sistemos profesinės karo tarnybos karių, perkeltų gyventi į Mokyklai priskirtą aptarnavimo teritoriją, vaikai;

 reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo pateikė visus reikiamus dokumentus, patvirtinančius, kad jie su savo vaikais buvo išvykę gyventi į užsienį (išsideklaravimo iš Lietuvos pažyma, vaiko mokymosi užsienyje pasiekimų pažyma) ir nuo grįžimo į Lietuvą nesimokė pagal jokią ugdymo programą Lietuvos Respublikos teritorijoje;

 pedagoginių darbuotojų, dirbančių toje Mokykloje, vaikai.

 sutinku, kad mano ir mano sūnaus / dukters / globotinio (-ės) duomenys būtų

 *(nereikalingus žodžius išbraukti)*

tvarkomi Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_